CELEX: 32015D1753
Language: et
Date: 2015-09-30 00:00:00
Title: Komisjoni otsus (EL) 2015/1753, 30. september 2015, millega kinnitatakse Itaalia osalemine tõhustatud koostöös ühtse patendikaitse loomise valdkonnas

1.10.2015   
            
            
               ET
            
            
               Euroopa Liidu Teataja
            
            
               L 256/19
            
         KOMISJONI OTSUS (EL) 2015/1753,
   30. september 2015,
   millega kinnitatakse Itaalia osalemine tõhustatud koostöös ühtse patendikaitse loomise valdkonnas
   EUROOPA KOMISJON,
   võttes arvesse Euroopa Liidu toimimise lepingut, eelkõige selle artikli 328 lõiget 1 ja artikli 331 lõiget 1,
   võttes arvesse nõukogu 10. märtsi 2011. aasta otsust 2011/167/EL, millega antakse luba tõhustatud koostööks ühtse patendikaitse loomise valdkonnas (1),
   võttes arvesse Itaalia teadet kavatsuse kohta osaleda tõhustatud koostöös ühtse patendikaitse loomise valdkonnas
   ning arvestades järgmist:
   
               (1)
            
            
               10. märtsil 2011 otsustas nõukogu anda loa tõhustatud koostööks ühtse patendikaitse loomise valdkonnas Austria, Belgia, Bulgaaria, Eesti, Iirimaa, Kreeka, Küprose, Leedu, Luksemburgi, Läti, Madalmaade, Malta, Poola, Portugali, Prantsusmaa, Rootsi, Rumeenia, Saksamaa, Slovakkia, Sloveenia, Soome, Taani, Tšehhi Vabariigi, Ungari ja Ühendkuningriigi vahel.
            
         
               (2)
            
            
               17. detsembril 2012 võtsid Euroopa Parlament ja nõukogu vastu määruse (EL) nr 1257/2012 (2).
            
         
               (3)
            
            
               17. detsembril 2012 võttis nõukogu vastu määruse (EL) nr 1260/2012 (3).
            
         
               (4)
            
            
               Itaalia teatas oma kavatsusest osaleda tõhustatud koostöös ühtse patendikaitse loomise valdkonnas 2. juuli 2015. aasta kirjaga, mis registreeriti komisjonis 20. juulil 2015.
            
         
               (5)
            
            
               Komisjon märgib, et ei otsuses (EL) nr 2011/167/EL ega määrustes (EL) nr 1257/2010 või 1260/2012 ei ole ühtse patendikaitse loomise valdkonnas toimuvas tõhustatud koostöös osalemiseks ette nähtud mingeid eritingimusi, ning märgib, et Itaalia osalemine peaks tõhustatud koostööst tulenevaid eeliseid suurendama,
            
         ON VASTU VÕTNUD KÄESOLEVA OTSUSE:
   Artikkel 1
   Itaalia osalemine tõhustatud koostöös
   1.   Kinnitatakse Itaalia osalemine otsusega (EL) nr 2011/167/EL lubatud tõhustatud koostöös ühtse patendikaitse loomise valdkonnas.
   2.   Määruseid (EL) nr 1257/2012 ja (EL) nr 1260/2012 kohaldatakse Itaalia suhtes kooskõlas käesoleva otsusega.
   Artikkel 2
   Itaalia esitatav teave
   1.   Itaalia teatab komisjonile kooskõlas määruse (EL) nr 1257/2012 artikliga 9 võetud meetmetest nimetatud määruse kohaldamise alguse kuupäevaks.
   2.   Itaalia teatab komisjonile kooskõlas määruse (EL) nr 1257/2012 artikli 4 lõikega 2 võetud meetmetest määruse kohaldamise alguse kuupäevaks või kui ühtsel patendikohtul ei ole määruse kohaldamise alguskuupäeva seisuga Itaalia territooriumil ühtse toimega Euroopa patentide osas ainupädevust, siis kuupäevaks, mil ühtsel patendikohtul tekib Itaalias selline ainupädevus.
   Artikkel 3
   Määruste (EL) nr 1257/2012 ja (EL) nr 1260/2012 jõustumise ja kohaldamise alguse kuupäev Itaalias
   1.   Määrused (EL) nr 1257/2012 ja (EL) nr 1260/2012 jõustuvad Itaalias järgmisel päeval pärast käesoleva otsuse avaldamist Euroopa Liidu Teatajas.
   2.   Määruseid (EL) nr 1257/2012 ja (EL) nr 1260/2012 kohaldatakse Itaalia suhtes alates ühtset patendikohut käsitleva lepingu jõustumisest.
   Artikkel 4
   Jõustumine
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 30. september 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 76, 22.3.2011, lk 53.
   
      (2)  Euroopa Parlamendi ja nõukogu määrus (EL) nr 1257/2012, 17. detsember 2012, tõhustatud koostöö rakendamise kohta ühtse patendikaitse loomise valdkonnas (ELT L 361, 31.12.2012, lk 1).
   
      (3)  Nõukogu määrus (EL) nr 1260/2012, 17. detsember 2012, tõhustatud koostöö rakendamise kohta ühtse patendikaitse loomise valdkonnas seoses kohaldatava tõlkekorraldusega (ELT L 361, 31.12.2012, lk 89).